Asterix seikkailee

Asterix seikkailee (ranskaksi Astérix) on ranskalainen sarjakuva, jonka loivat käsikirjoittaja René Goscinny (1926–1977) ja piirtäjä-käsikirjoittaja Albert Uderzo (1927–2020). Albumeina ilmestyvä sarja sijoittuu noin vuoteen 50 eaa., jolloin Julius Caesarin johtamat roomalaiset ovat valloittaneet koko Gallian yhtä kylää lukuun ottamatta. Tarinat kertovat tässä kylässä asuvista gallialaisista kumppanuksista Asterixista ja Obelixista. Roomalaiset eivät ole saaneet vallatuksi kylää, sillä tietäjä Akvavitix valmistaa yli-inhimilliset voimat antavaa taikajuomaa. Kylää ympäröi metsän lisäksi neljä roomalaisleiriä, joiden elämää kyläläiset säännöllisesti häiritsevät. Sarja on tunnettu lukuisista viittauksistaan ja sanaleikeistään.

Sarjaa työstivät vuodesta 1959 vuoteen 1977 asti Goscinny ja Uderzo yhdessä. Goscinnyn kuoltua Uderzo jatkoi sarjan tekemistä yksin, kunnes vuonna 2012 julkistettiin sarjan uudet tekijät, käsikirjoittaja Jean-Yves Ferri ja kuvittaja Didier Conrad.

Historia

Asterix seikkailee -sarjakuvan loivat René Goscinny ja Albert Uderzo. Sarjakuvaa käsikirjoitti Goscinny ja piirsi Uderzo, mutta tarinoiden synopsikset he kehittelivät yhdessä.

Goscinny halusi päähenkilön olevan pieni kooltaan, kun taas Uderzo olisi halunnut Asterixin olevan suuri ja vahva soturi. Tämän ristiriidan takia syntyi Asterixin aisapari, Obelix, vaikka alkujaan sarjassa piti olla vain yksi päähahmo.Andrieu 2001, s. IX, XVI. Kumppaneiden kanssa seikkaileva koira Idefix esiintyi ensimmäisen kerran albumissa Asterix lyö vetoa vuonna 1964. Hahmo syntyi Uderzon ”pakkomielteestä” () lisätä seikkailuihin sankareita seuraava koira. Goscinny ei aluksi innostunut ajatuksesta, mutta Idefixistä tuli kuitenkin ensiesiintymisensä jälkeen sarjan vakiohahmo.

Goscinny ja Uderzo keksivät ix-loppuiset nimet historiallisen gallialaispäällikkö Vercingetorixin mukaan. Heidän tietämättään jo aiemmin oli ollut eräitä samalla tavalla nimettyjä fiktiohahmoja, kuten kirjailija Jean Nohainin vuonna 1952 keksimä Tortorix.Andrieu 2001, s. XII.

Asterix ilmestyi ensimmäisen kerran ranskalaisessa Pilote-lehdessä 29. lokakuuta 1959. Se sai ristiriitaisen vastaanoton. Kielteinen arvostelu syytti sarjaa sovinismista ja rasismista. Kun kustannusyhtiö Dargaud osti Piloten vuonna 1961, se julkaisi ensimmäisen Asterix-seikkailun albumina. Ensimmäinen painos oli vaatimattomat 6 000 kappaletta.Nordberg 1992, s. 8.

Goscinny kuoli vuonna 1977, minkä jälkeen Uderzo otti vastuun myös sarjan käsikirjoittamisesta ja työsti yksin kaikkiaan yhdeksän albumia vuosina 1980–2009. Hän ilmoitti jäävänsä eläkkeelle 84-vuotiaana vuonna 2011. Sarjan uusiksi tekijöiksi valittiin  käsikirjoittaja Jean-Yves Ferri ja kuvittaja Didier Conrad. Ferrin ja Conradin ensimmäinen albumi Asterix ja piktit ilmestyi vuonna 2013. Eläköitymisestään huolimatta Uderzo jatkoi Asterixin kuvittamista satunnaisesti kuvittaen uusia kansikuvia vanhojen albumeiden uusiin painoksiin. Hän myös valvoi Ferrin ja Conradin työtä uusien albumien parissa.  Uderzo menehtyi 92-vuotiaana vuonna 2020.

Menestys

Sarjasta tuli nopeasti maailmanmenestys. Vuoteen 2012 mennessä Asterix-albumeja oli myyty yli 350 miljoonaa kappaletta. Niitä on julkaistu 107 eri kieli- ja murreversiona.Asterix on tullut miehen ikään Aamulehti.fi 28.10.2009. Viitattu 29.10.2009. Albumien pääasiallisina suomentajina ovat toimineet Jorma Kapari ja Outi Walli. Walli on suomentanut 22 albumia ja Kapari 13. Mirka Ulanto on suomentanut vuodesta 2017 alkaen kolme albumia. Eija Pokkinen suomensi yhden albumin, Asterixin harharetket.

Kymmenien sarjakuva-albumien lisäksi Asterixista on julkaistu muun muassa lukuisia animoituja ja näyteltyjä elokuvia, lauta- ja videopelejä sekä kuva-, peli- ja tietokirjoja.

Hahmoja

Sarjassa jokaisella kansallisuudella on omat nimipäätteensä. Esimerkiksi gallialaisten mieshenkilöiden nimet päättyvät -ix, roomalaisten -us, kreikkalaisten -os ja egyptiläisten -is. Gallialaisten naisten nimet päättyvät -ine.

Asterix
Asterix on sarjan päähenkilö, pieni ja ovela soturi, joka saa yli-inhimilliset voimat tietäjän valmistamasta taikajuomasta. Asterix saa usein luottotehtäviä, kuten öljyn etsimisen taikajuomaa varten (Asterixin harharetket) tai verorahojen vartiointi (Asterix ja rahapata).

Obelix
Obelix on Asterixin ystävä ja hiidenkivien toimitusmies. Obelix putosi pienenä taikajuomapataan ja hänellä on siksi aina yli-inhimilliset voimat.

Akvavitix
Kylän tietäjä, joka osaa valmistaa yli-inhimilliset voimat antavaa taikajuomaa.

Aladobix
Kylän päällikkö, joka kulkee kylässä kilven päällä kahden kyläläisen kannattelemana. Kilpi kuului aiemmin Vercingetorixille. Sotaveteraani.

Smirgeline
Päällikön kiivas vaimo.

Amaryllix
Kylän kalakauppias, joka usein ajautuu tappeluun kylän sepän Caravellixin kanssa. Hänen kalansa tunnetaan siitä, että ne eivät ole tuoreita.

Caravellix
Kylän seppä, pilkkaa usein Amaryllixin kalojen laatua ja "hiljentää" bardi Trubadurixin tämän aikoessa laulaa.

Trubadurix
Kylän epäsuosittu bardi, joka asuu puunlatvaan tehdyssä talossa. Hänen lauluaan pidetään sietämättömänä kuunnella. Useiden seikkailujen päätteeksi hän haluaa esittää laulun, jonka vuoksi hänet kuitenkin köytetään puun oksaan roikkumaan juhlaruokailun ajaksi.

Senilix
Kylän vanhin ja sotaveteraani. Hänellä on nuorehko vaimo, jonka nimeä albumeissa ei koskaan mainita.

Idefix
Obelixin pieni koira. Idefixillä on usein tärkeä tehtävä Asterixin ja Obelixin seikkailuissa ja se pelastaa sankarukset ajoittain. Idefix rakastaa puita ja kärsii, jos näkee puita kohdeltavan huonosti.

Julius Caesar
Rooman yksinvaltias, joka haluaa valloittaa gallialaisen kylän. Esiintyy harvemmin.

Merirosvot
Nimettömiä hahmoja, jotka tekevät tavalla tai toisella haaksirikon lähes joka albumissa. Vakioina esiintyvät pukinsarvikypäräinen ja punapartainen päällikkö, latinankielisiä lentäviä lauseita viljelevä iäkäs puujalka (hahmon nimeksi mainitaan Pölkky albumissa Obelixin kaleeri) sekä mustaihoinen tähystäjä Baba.

Nimien sanaleikkejä
Asterix-albumeissa nimet ovat sanaleikkejä, ja niiden käännöstapa vaihtelee kielen mukaan. Päähenkilöistä yleensä Asterix ja Obelix ovat tämän nimisiä myös käännöksissä (kirjoitusasu on joissakin kielissä -iks), mutta muut nimet on usein korvattu käännöskielen omilla sanaleikeillä.

 Nimi ranskaksi  Merkitys tai sanaleikin lähde ranskassa Suomeksi  Englanniksi Astérix  vrt. asteriski (typogr. merkki *)  Asterix   Asterix Obélix  vrt. obeliski (kivipylväs) tai ransk. obèle (typogr. merkki †)  Obelix   Obelix Idéfix  idée fixe = päähänpinttymä, fiksidea  Idefix   Dogmatix Panoramix  laajakuva  Akvavitix   Getafix (joskus Vitamix) Abraracourcix  lyhennetyin käsivarsin   Aladobix   Vitalstatistix Bonemine  hyvännäköinen  Smirgeline   Impedimenta Agecanonix  kanoninen ikä  Senilix   Geriatrix Assurancetourix  kaikenkattava vakuutus  Trubadurix   Cacofonix Cétautomatix  se on automaattinen  Caravellix   Fulliautomatix Ordralfabétix  aakkosjärjestys  Amaryllix   Unhygienix Iélosubmarine  (engl.) keltainen sukellusvene  Jelousubmarine   Bacteria

 Asterixin kylä 
Asterixin kotikylä sijaitsee roomalaisessa Armorikan provinssissa nykyisen Bretagnen pohjoisrannikolla. Jokaisen albumin ensimmäisellä sivulla on Gallian kartta, jonka perusteella kylä olisi ilmeisesti jossain nykyisen Finistèren departementin alueella. Useampaakin seudulla sijaitsevaa muinaislöytöä on väitetty ”todelliseksi Asterixin kyläksi”.Andrieu 2001, s. II.

Gallialainen kylä on itsenäinen: vaikka Rooma miehittääkin koko Galliaa, itse Julius Caesar on useasti todennut, että Asterixin kylää se ei hallitse.Karjalainen 2006, s. 130–133. Kylä on hyvin vakaa, eivätkä ulkopuoliset vaikutteet aiheuta sen elämään koskaan pysyvää muutosta.Karjalainen 2006, s. 96. Kylässä on tiivis yhteishenki, jota lujittavat yhteinen taistelu roomalaisia vastaan sekä kylätappelut ja kyläjuhlat.Karjalainen 2006, s. 98–99. Asterixin kotikylässä on ehkä joitain kymmeniä asukkaita.Karjalainen 2006, s. 55.

Kylän erottaa muista, roomalaisten vallan alaisista gallialaiskylistä sen hallussa oleva taikajuoma, jonka avulla se pystyy puolustautumaan roomalaisia valloittajia vastaan. Juoman salaisuuden tuntee vain tietäjä Akvavitix.Karjalainen 2006, s. 135. Rooman valtakunnan kukistamista kylä ei tavoittele, mutta se antaa taikajuomaa joskus myös muiden hädänalaisten käyttöön.Karjalainen 2006, s. 142.

Kylän johdossa ovat päällikkö sekä poikkeustilanteissa kyläneuvosto, johon kuuluvat päällikkö Aladobixin lisäksi yleensä tietäjä Akvavitix, soturit Asterix ja Obelix, sekä bardi Trubadurix.Karjalainen 2006, s. 53, 65–69, 76–77. Vallankäyttäjiin kuuluu ainoastaan miehiä; naisten tehtävä kylässä on kotitöiden tekeminen, joskin muutama vahvaluonteinen nainen käyttää kylässä jonkin verran epämuodollista valtaa. Naisilta on myös normaalisti kielletty taikajuoman käyttö ja tappeleminen.Karjalainen 2006, s. 110–111. Avioliitto on kylässä tärkeä instituutio. Esimerkiksi Asterixin naimattomuutta ihmetellään ja naisen asumista naimattoman miehen talossa paheksutaan.Karjalainen 2006, s. 101.

Kylän ruoka hankitaan villisikoja metsästämällä ja pienimuotoisella maanviljelyksellä. Vaurauden keräämistä ei normaalisti arvosteta.Karjalainen 2006, s. 107–108. Obelixin valmistamien hiidenkivien tarkoitus ei ole selvä. Niillä on ehkä keräilyarvoa, mutta harva hankkii niitä kotiinsa yhtä enempää. Hiidenkiviä on joskus käytetty kylän puolustamisessa.Karjalainen 2006, s. 118–119.

Kyläläiset uskovat gallialaisiin jumaliin, joita Asterix ja ennustaja -albumin mukaan on yli neljäsataa. Puheessaan he viittaavat useimmin heimon jumalaan Teutatekseen, jota pidetään kaikkitietävänä. Kyläläisten suurin pelko on se, että taivas putoaisi heidän niskaansa. Kylän arkipäivässä uskonnolla on kuitenkin vain vähäinen merkitys, lukuun ottamatta Asterix ja ennustaja -albumia, jossa kylä joutuu taikauskoisen hysterian valtaan.Karjalainen 2006, s. 102–105.

 Roomalaisten uhka 
Asterix-albumien tapahtumat sijoittuvat Gallian sodan päättymisen jälkeisiin vuosiin, jolloin koko muu Gallia on liitetty Rooman valtakuntaan. Ensimmäisen albumin Asterix gallialainen alussa on kuvattu Vercingetorixin antautuminen Alesian taistelun jälkeen.

Kylää ympäröi neljä roomalaista sotilasleiriä,Karjalainen 2006, s. 125. Akvarium, Ciderium, Laudanum ja Periferium. Roomalaisten tavoite on valloittaa tämä viimeinenkin itsenäinen gallialaiskylä. Kyläläisten ja roomalaisten välillä onkin jatkuvia aseellisia yhteenottoja, vaikka varsinaista sotatilaa kylässä ei olekaan. Roomalaissotilaiden kimppuun käyminen on kyläläisille usein vain tapa huvitella ja ylläpitää yhteishenkeä. Joskus he tekevät roomalaisleireihin kostoiskuja.Karjalainen 2006, s. 176–181. Asterix ja Obelix käyvät roomalaisten kimppuun myös usein retkillään kaukana kotikylästään.Karjalainen 2006, s. 186–187. Roomalaisten lisäksi kyläläiset ovat kahakoineet esimerkiksi normanneja ja gootteja vastaan.Karjalainen 2006, s. 198.

Koska roomalaiset eivät aseellisesti pärjää Asterixin kylälle, he pyrkivät usein valloittamaan sen jonkin aseettoman juonen avulla, siinä usein lähes onnistuenkin. Tällaisia juonia kuvataan esimerkiksi albumeissa Asterix ja riidankylväjä sekä Jumaltenrannan nousu ja tuho.Karjalainen 2006, s. 208–209. Kaikesta huolimatta kylän ja roomalaisten välillä tapahtuu joskus pienimuotoista keskinäistä avunantoa, esimerkiksi goottien uhan edessä.Karjalainen 2006, s. 218–219.

Historiallinen tausta
Caesar kuvaa Gallian tapahtumia pääteoksessaan Gallian sota. Asterixin tapahtumat sijoittuvat likimain kirjoja seuraavaan aikaan. Sarja lainaa monin paikoin Caesarin teoksia ja monet tarinat pohjautuvat teoksissa kerrottuihin tapauksiin.

Historiallisin osin Asterixin kuvaus ei ole aivan tarkka. Roomalaisten ote Galliasta ei ollut niin tiukka kuin Asterixissa annetaan ymmärtää; edes Caesar ei propagandistisessa kirjoituksessaan väitä näin, vaan gallit kapinoivat usein. Caesarin asema Roomassa ei ollut aivan vakiintunut. Asterixissa kuvataan monin paikoin roomalaisten välisiä erimielisyyksiä ja sisällissotia, mutta ilmeisesti kahtiajako Roomassa oli tätäkin syvempi. Suuri osa Asterix-albumeista sijoittuu vuosiin, jolloin Caesar todellisuudessa ei ollut vielä kaapannut valtaa tai jolloin hän kävi sisällissotaa kilpailijoitaan vastaan eri puolilla valtakuntaa, eikä hallinnut yksinvaltiaana Roomassa.

Useassa Asterix-albumissa nähtiin Rooman kaupungissa sijaitseva taisteluareena, joka oli kuitenkin vanhempi areena Circus Maximus eikä Colosseum, joka rakennettiin vasta noin sata vuotta myöhemmin. Itse Rooma oli vaatimattomampi kuin sarjakuvissa esitetty.

Caesarin kirjoituksissa usealla gallialaispäälliköllä on -rix-päätteinen nimi, joka ilmeisesti viittaa näiden henkilöiden korkeaan asemaan, mahdollisesti kuninkuuteen. Kyseessä ei ole ilmeisesti kaikille gallimiesten nimille yhteinen piirre, kuten Asterixista voisi ymmärtää. Asterixin ja useiden muiden hahmojen käyttämät sulkakypärät ovat saaneet innoituksensa Vercingetorixia esittävistä nykyajan taideteoksista, mutta todellisuudessa tällaisia kypäriä lienee käyttänyt vain eräs Etelä-Ranskassa elänyt galliheimo. Ei myöskään ole tietoa, pitivätkö kaikki gallimiehet viiksiä ilman partaa kuten Asterixissa annetaan ymmärtää.Andrieu 2001, s. XI–XIII.

Obelixin ammatti ”hiidenkivien” eli alkutekstissä menhir-kivien toimitusmiehenä viittaa Pohjois-Ranskassa runsaisiin muinaisiin megaliitteihin, jotka todellisuudessa ovat peräisin tuhansia vuosia varhaisemmalta ajalta.Andrieu 2001, s. XVII.

Trubadurixin hahmossa on viitteitä muinaisten kelttien bardeihin, jotka olivat sekä laulajia että opettajia, eräänlaisia alemman tason tietäjiä.

Jotkin Asterix-albumit antavat virheellisen kuvan tiettyjen maiden ja kansojen suhteesta tuolloiseen Rooman valtakuntaan. Esimerkiksi Britanniasta tuli todellisuudessa roomalainen provinssi vasta sata vuotta Caesarin ajan jälkeen, gootit ilmaantuivat Rooman valtakunnan rajoille vasta useita vuosisatoja myöhemmin ja viikingit aloittivat purjehdusretkensä vasta lähes tuhat vuotta myöhemmin.

Asterix-maailmaan on tuotu humoristisia elementtejä, jotka ovat lähtöisin nykypäivästä. Esimerkiksi kansalliset stereotypiat tai viittaukset ensimmäiseen ja toiseen maailmansotaan ovat tavallisia. Useasti viitataan humoristisesti nykyisen liike-elämän piirteisiin.

 Teemahuvipuisto 

Pariisin lähellä on sarjaan pohjautuva teemahuvipuisto Parc Astérix. Se avattiin vuonna 1989.

 Tulkintoja 
Ranskalaiset ovat usein nähneet Asterixissa poliittisia vertauskuvia. Sarjan on nähty kuvaavan esimerkiksi nykyajan ranskalaisten piiloisänmaallisuutta tai viittaavan toisen maailmansodan aikaiseen Ranskan miehitykseen ja vastarintaliikkeeseen. Koska sarja syntyi Charles de Gaullen presidenttikautena, monet aikalaiset arvelivat sen viittaavaan vertauskuvallisesti nimenomaan de Gaulleen, joka tunnettiin Ranskan suvereniteetin puolustajana ja jonka sukunimeen puheet Galliasta () tuntuivat vihjaavan. Goscinny ja Uderzo kiistivät nämä selitykset pötypuheena.Andrieu 2001, s. XIII, XXVII.

 Asterix-albumit 
 Asterix seikkailee 
 Teksti: René Goscinny 1959–1977, Albert Uderzo 1980–2009, Jean-Yves Ferri 2013–2021, Fabcaro 2023
 Kuvitus: Albert Uderzo 1959–2009, Didier Conrad 2013–
Albuminro Alkuperäinen nimi Vuosi Suomalainen nimi Vuosi Suom. osa Teksti Kuvitus1 Astérix le Gaulois  1961  Asterix gallialainen  1974  18  René Goscinny  Albert Uderzo2 La Serpe d’or  1962   Kultainen sirppi  1971  10  René Goscinny  Albert Uderzo3 Astérix et les Goths  1963   Asterix ja gootit  1970  6  René Goscinny   Albert Uderzo4 Astérix gladiateur  1964   Asterix gladiaattorina  1969   2  René Goscinny  Albert Uderzo5 Le Tour de Gaule  1965   Asterix lyö vetoa  1973   16  René Goscinny  Albert Uderzo6 Astérix et Cléopâtre  1965   Asterix ja Kleopatra  1969   1  René Goscinny   Albert Uderzo7 Le Combat des chefs  1966    Päälliköiden ottelu  1970   5  René Goscinny   Albert Uderzo8 Astérix chez les Bretons  1966   Asterix Britanniassa  1971   12  René Goscinny   Albert Uderzo9 Astérix et les Normands  1966   Asterix ja normannien maihinnousu  1970   8  René Goscinny   Albert Uderzo10 Astérix légionnaire  1967   Asterix legioonalaisena  1970   3  René Goscinny   Albert Uderzo11 Le Bouclier arverne  1968  Asterix ja kadonnut kilpi  1973   15  René Goscinny  Albert Uderzo12 Astérix aux Jeux olympiques  1968   Asterix olympialaisissa  1970   4  René Goscinny   Albert Uderzo13 Astérix et le Chaudron  1969    Asterix ja rahapata  1971   9  René Goscinny   Albert Uderzo14 Astérix en Hispanie  1969   Asterix Hispaniassa  1970   7  René Goscinny   Albert Uderzo15 La Zizanie  1970    Asterix ja riidankylväjä  1971   11  René Goscinny   Albert Uderzo16 Astérix chez les Helvètes  1970    Asterix ja alppikukka  1972   13  René Goscinny   Albert Uderzo17 Le Domaine des dieux  1971    Jumaltenrannan nousu ja tuho  1972   14  René Goscinny   Albert Uderzo18 Les Lauriers de César  1972    Asterix ja Caesarin laakeriseppele  1973   17  René Goscinny   Albert Uderzo19 Le Devin  1972  Asterix ja ennustaja  1975   19  René Goscinny   Albert Uderzo20 Astérix en Corse  1973   Asterix Korsikassa  1975   20  René Goscinny  Albert Uderzo21 Le Cadeau de César  1974   Asterix ja Caesarin lahja  1976   21  René Goscinny   Albert Uderzo22 La Grande Traversée  1975   Asterix ja suuri merimatka  1976   22  René Goscinny  Albert Uderzo23 Obélix et compagnie  1976   Obelix ja kumppanit  1977   23  René Goscinny   Albert Uderzo24 Astérix chez les Belges  1979   Asterix Belgiassa  1979   24  René Goscinny  Albert Uderzo25 Le Grand Fossé  1980   Syvä kuilu  1980  25  Albert Uderzo  Albert Uderzo26 L'Odyssée d'Astérix  1981  Asterixin harharetket  1982  26  Albert Uderzo  Albert Uderzo27 Le Fils d'Astérix  1983   Asterixin poika  1984  27  Albert Uderzo   Albert Uderzo28 Astérix chez Rahazade 1987   Asterix Intiassa  1987  28  Albert Uderzo   Albert Uderzo29 La Rose et le Glaive  1991   Ruusu ja miekka  1991  29  Albert Uderzo  Albert Uderzo30 La Galère d'Obélix  1996  Obelixin kaleeri  1996  30  Albert Uderzo   Albert Uderzo31 Astérix et la Traviata  2001  Asterix ja Latraviata  2001  31  Albert Uderzo   Albert Uderzo32 La Rentrée gauloise  2003   Gallialainen kertomataulu  2003  32  René GoscinnyAlbert Uderzo  Albert Uderzo33 Le ciel lui tombe sur la tête  2005   Taivas putoaa niskaan  2005  33  Albert Uderzo   Albert Uderzo34 L'Anniversaire d'Astérix et Obélix  2009   Asterixin & Obelixin syntymäpäivä  2009   34  René GoscinnyAlbert Uderzo  Albert Uderzo35  Astérix chez les Pictes  2013   Asterix ja piktit  2013  35  Jean-Yves Ferri   Didier Conrad36  Le Papyrus de César  2015  Asterix ja Caesarin papyrus  2015  36  Jean-Yves Ferri   Didier Conrad37  Astérix et la Transitalique  2017   Kilpa-ajo halki Italian  2017  37  Jean-Yves Ferri   Didier Conrad38 La Fille de Vercingétorix  2019  Vercingetorixin tytär  2019  38  Jean-Yves Ferri  Didier Conrad39 Astérix et le Griffon  2021  Asterix ja aarnikotka  2021  39  Jean-Yves Ferri  Didier Conrad40  L'Iris blanc  2023   Valkoinen iiris  2023  40  Fabcaro  Didier Conrad41  Asterix en Lusitanie  2025   Asterix Lusitaniassa  2025  41  Fabcaro  Didier Conrad

 Murrealbumit 

 Opeliksin orjalaeva. Olavi Rytkösen savonnos Outi Wallin suomentamasta laitoksesta Obelixin kaleeri. [Helsinki]: Helsinki Media, 1997.
 Luaksolaesten lempi. Alkuteos Syvä kuilu, Savon murteella kertonut Olavi Rytkönen, murreasun tarkastus Leena Sarvas. Tampere: Egmont, 1999.
 Kallija tyttölöi. Ruusu ja miekka Karjalan murteella. Kaakkoismurteelle muokannut Kaisu Lahikainen, murreasun tarkastus Heikki Leskinen ja Heikki Kirkinen. Tampere: Egmont, 1999. 
 Asteriksim boikkane mukul. Asterixin poika Rauman murteella. Outi Wallin suomennoksesta raumaksi kääntänyt Aila Vuorinen. Tampere: Egmont, 2001.
 Kessen rehukotsa. Asterix ja Caesarin laakeriseppele Stadin slangilla. Jorma Kaparin suomennoksesta stadintanut Sami Garam. Tampere: Egmont, 2005.
 Muut sarjakuvajulkaisut 
 Les 12 travaux d'Astérix (1976)
 Marcel Uderzon kuvittama sarjakuva, joka perustuu Asterix valloittaa Rooman -elokuvan tarinaan.
 Gallialainen visiitti (1990)
 Kokoelma lyhyitä tarinoita, joista osa Goscinnyn ja osa Uderzon käsikirjoittamia. Kaikki tarinat ovat mukana vuonna 2003 ilmestyneessä Gallialaisessa kertomataulussa. Näihin kokoelmiin sisältyvät seuraavat tarinat: Idean synty (1962), Obelisc'h (1963), Gallian kevät (1966), Koulu alkaa Galliassa (1966), Mistelin alla (1967), Maskotti (1968), Ennennäkemätön Asterix (1969), Mini, Midi, Maxi (1971), Latinaa ja lätinää (1973), Vuonna 50 eKr (1977), Parisium ja olympialaiset - Paris 1992 (1986), Mistä he keksivät tuon kaiken? (1993), Vuonna 35 ennen J.C:ta (1994) sekä Kiekulix Gallian kukko (2003). Suurin osa tarinoista on julkaistu alun perin Pilote -lehdessä.

 Uderzo croqué par ses amis (1996)
 Uderzon 70-vuotissyntymäpäivää juhlistava sarjakuva-albumi. Mukana useiden eri sarjakuvataiteilijoiden tekemiä Asterix -tarinoita.
 Asterix ja ystävät (Asterix et ses Amis, 2007)
 Uderzon 80-vuotissyntymäpäivää juhlistava sarjakuva-albumi. Mukana useiden eri sarjakuvataiteilijoiden tekemiä Asterix -tarinoita.

 Kuvakirjat 
 Idefix, Asterixin ja Obelixin lemmikki -sarja 
Teksti René Goscinny, kuvitus Albert Uderzo.
 Idéfix fait du sport (1973)
 Idéfix et la petite fille (1973)
 Idéfix au cirque (1973)
 Une folle poursuite (1973)
 Idefix saa ystävän (Idéfix se fait un ami, 1973)
 Villisianmetsästys (La chasse au sanglier, 1973)
 Rajuilma (L'orage, 1973)
 Hyvin ansaittu herkkupala (Un gouter bien merité, 1973)
 Idefix ja vauva (Idefix et le bébé, 1973)
 Idefix ja hassu pikku kala (Idéfix et le poisson clown, 1974)
 Idefixin syntymäpäivä (L'anniversaire d'Idéfix, 1974)
 Idefix kelkkailee (Idéfix à la neige, 1974)
 Idéfix magicien (1974)
 Idéfix et le perroquet (1974)
 Idefix-sarja 
Teksti ja kuvitus Albert Uderzo.
 Idefix ja kotkanpoikanen (Idefix et le vilain petit aiglon, 1983)
 Idefix ja Ahmattikotka (Idefix et la grande fringale, 1983)
 Muut kuvakirjat 
 Asterix valloittaa Rooman (Les 12 travaux d'Astérix, 1976)
 Teksti René Goscinny ja Albert Uderzo, kuvitus Albert Uderzo. Perustuu Asterix valloittaa Rooman -elokuvan tarinaan. Julkaistu vuonna 2016 74-sivuinen uudistettu laitos nimellä Asterixin XII urotyötä.
 Kuinka Obelix putosi pienenä tietäjän taikajuomapataan (Comment Obelix est tombé dans la marmite du druide quand il était petit, 1989)
 Teksti René Goscinny ja Albert Uderzo, kuvitus Albert Uderzo. Alkuperäinen kertomus julkaistu Pilote -lehdessä vuonna 1965.
 Asterix ja viikingit: Elokuva-albumi (Astérix et les Vikings: L'Album du Film, 2006)
 Perustuu Asterix ja viikingit -elokuvan tarinaan. Kirjan kuvitus on otettu suoraan elokuvasta.
 Asterix ja taikajuoman salaisuus (Astérix: Le Secret de la Potion Magique, 2018)
 Teksti Olivier Gay, kuvitus Fabrice Tarrin. Perustuu Asterix ja taikajuoman salaisuus -elokuvan tarinaan.
 Kultainen hiidenkivi (Le Menhir d’Or, 2020)
 Teksti René Goscinny, kuvitus Albert Uderzo. Perustuu vuonna 1967 julkaistuun samannimiseen äänikirjaan.
 Lohikäärmeen valtakunta (Asterix et Obelix: l'Empire du Milieu, 2023)
 Teksti Olivier Gay Guillaume Canet'n elokuvan mukaan, kuvitus Fabrice Tarrin. Perustuu Asterix ja Obelix lohikäärmeen valtakunnassa -elokuvan tarinaan

 Asterix & Co 
Kirjoittanut Olivier Andrieu, kuvitus poimittu sarjakuva-albumeista.
 Gallian maisemat (Le Livre d'Asterix le Gaulois, 2001)
 Maailman ympäri (Le Livre d'Asterix le Gaulois, 2001)

 Pelikirjat 
 Asterix to the Rescue (1986)
 Operation Britain (1987)
 Päälliköiden tapaaminen (Le rendez-vous du chef, 1988)
 Gallian kultakurkku (La vedette armoricaine, 1988)
 L'affaire des faux menhirs (1988)
 Le grand jeu (1988)
 Asterix Against All Odds (1992)
 Mutta missä on Asterix?!? (Mais où est donc Asterix?!?, 1999)
 Mutta missä on Akvavitix?!? (Mais où est donc Panoramix?!?, 2000)
 Mutta missä on Idefix?!? (Mais où est donc Idéfix?!?, 2001)

 Äänikirjat 
 Asterix ja kultainen hiidenkivi (Le Menhir d’Or, 1967)
 Teksti René Goscinny, kuvitus Albert Uderzo.

 Keittokirjat 
 Asterixin voileipäkirja (1996)

 Elokuvat 
Asterixin hahmosta on tehty tähän mennessä kymmenen animaatioelokuvaa, neljä näytelmäelokuvaa ja yksi TV-elokuva.

 Alkuperäinen nimi Suomalainen nimi Vuosi Tyyli Ohjaus Käsikirjoitus Tuotanto Perustuu Deux Romains en Gaule   Deux Romains en Gaule  1967  TV-elokuva  Pierre Tchernia  René Goscinny  Albert Uderzo  Pierre Tchernia  – Astérix le Gaulois  Asterix – pieni suuri mies Galliasta  1967  Animaatio  Ray Goossens  Willy LatesteJos MarissenLászló Molnár  Georges Dargaud  Asterix gallialainen (1961) Astérix et Cléopâtre  Asterix ja Kleopatra   1968  Animaatio  René GoscinnyAlbert UderzoLee Payant  Eddie LatesteJos MarissenPierre Tchernia  Raymond Leblanc  Asterix ja Kleopatra (1965) Les Douze travaux d'Astérix  Asterix valloittaa Rooman   1976  Animaatio  René GoscinnyAlbert Uderzo  René GoscinnyAlbert UderzoPierre Tchernia  René GoscinnyAlbert UderzoGeorges Dargaud  – Astérix et la surprise de César  Asterix – gallialaisten sankari   1985  Animaatio  Gaëtan BrizziPaul Brizzi  Pierre Tchernia  Yannik Piel  Asterix gladiaattorina (1964) Asterix legioonalaisena (1967) Astérix chez les Bretons  Asterix Britanniassa   1986  Animaatio  Pino Van Lamsweerde  Pierre Tchernia  Philippe GrimondYannik Piel  Asterix Britanniassa (1966) Astérix et le coup du menhir  Asterix ja suuri taistelu   1989  Animaatio  Philippe Grimond  Adolf Kabatek  Yannik Voight  Yannik Piel  Päälliköiden ottelu (1966)  Asterix ja ennustaja (1972) Astérix et les Indiens  Asterix Amerikassa   1994  Animaatio  Gerhard Hahn  Thomas Platt  Rhett Rooster  Albert Uderzo (tarina)  Pierre Tchernia (tarina)   Gerhard Hahn  Jürgen Wohlrabe  Asterix ja suuri merimatka (1975) Astérix et Obélix contre César  Asterix ja Obelix vastaan Caesar  1999  Näytelmäelokuva  Claude Zidi  Gérard LauzierClaude Zidi  Claude BerriVittorio Cecchi Gori  Asterix gallialainen (1961)  Asterix ja gootit (1963)  Asterix gladiaattorina (1964)  Asterix ja Kleopatra (1965)  Asterix legioonalaisena (1967)  Asterix ja riidankylväjä (1970)  Asterix ja ennustaja (1972) Astérix & Obélix : Mission Cléopâtre  Asterix ja Obelix: Tehtävä Kleopatra  2002  Näytelmäelokuva  Alain Chabat  Alain Chabat  Claude Berri  Asterix ja Kleopatra (1965) Astérix et les Vikings  Asterix ja viikingit   2006  Animaatio  Stefan FjeldmarkJesper Møller  Jean-Luc GoossensStefan Fjeldmark (tarina)Philip Lazebnik (tarina)  Mitch Watson (tarina)  Natalie AltmannThomas Valentin  Asterix ja normannien maihinnousu (1966)  Asterix ja suuri merimatka (1975) Astérix aux Jeux Olympiques  Asterix olympialaisissa   2008  Näytelmäelokuva  Frédéric ForestierThomas Langmann  Alexandre Charlot  Thomas Langmann  Frank Magnier  Thomas Langmann  Jérôme Seydoux  Asterix olympialaisissa (1968) Astérix et Obélix: Au service de sa Majesté  Asterix ja Obelix Britanniassa   2012  Näytelmäelokuva  Laurent Tirard  Laurent TirardGregoire Vigneron  Olivier DelboscMarc Missonnier  Asterix Britanniassa (1966)  Asterix ja normannien maihinnousu (1966) Astérix – Le Domaine des Dieux  Asterix: Jumaltenrannan nousu ja tuho   2014  Animaatio  Alexandre AstierLouis Clichy  Alexandre Astier  Philippe BonyThomas Valentin   Jumaltenrannan nousu ja tuho (1971) Astérix: Le Secret de la Potion Magique  Asterix ja taikajuoman salaisuus  2018  Animaatio  Alexandre AstierLouis Clichy  Alexandre Astier  Natalie AltmannNicolas Trout  – Astérix & Obélix: L'Empire du Milieu  Asterix ja Obelix lohikäärmeen valtakunnassa  2023  Näytelmäelokuva  Guillaume Canet  Guillaume Canet  Xavier AmblardAlain AttalYohan Baiada  –

 Videopelit 

 Videopeli Vuosi Kehittäjä Julkaisija Alusta Asterix  1983  Atari  Atari  Atari 2600 Obelix  1983  Atari  Atari  Atari 2600 Astérix et la Potion Magique  1985  Coktel Vision  Coktel Vision  Amstrad CPC, PC, Thomson MO5 Asterix and the Magic Cauldron  1986  Melbourne House  Melbourne House  Amstrad CPC, Commodore 64, ZX Spectrum Asterix and the Magic Carpet  1987  Coktel Vision  Coktel Vision  Amiga 500, Atari ST, Commodore 64, PC Asterix Chez Rahàzade  1988  Coktel Vision  Coktel Vision  Amstrad CPC Asterix: Operation Getafix  1989  Coktel Vision  Coktel Vision   Amiga 500, Atari ST, P Asterix  1991  Sega  Sega  Master System Asterix  1992  Konami  Konami  Kolikkopeli Asterix  1993  Bit ManagersInfogrames  Infogrames  Game Boy, NES, SNES Asterix and the Secret Mission  1993  Sega  Sega  Game Gear, Master System Asterix and the Great Rescue  1993  Sega  Sega  Game Gear, Master System, Mega Drive Asterix and the Power of the Gods  1995  Core Design  Sega  Mega Drive Asterix: Caesar's Challenge  1995  Infogrames  Pathé InteractivePhilips Interactive Media  CD-i, PC Asterix & Obelix  1995  Bit ManagersInfogrames  Infogrames  Game Boy, PC, SNES Asterix: The Gallic War  1999  Infogrames  Infogrames  PC, PlayStation Asterix & Obelix  1999  Bit ManagersInfogrames  Infogrames  Game Boy Color Asterix: Search For Dogmatix  2000  Infogrames  Infogrames  Game Boy Color Asterix & Obelix Take on Caesar  2000  Cryo Interactive  Cryo Interactive  PC, PlayStation Asterix: Mega Madness  2001  Infogrames Europe  Infogrames Europe  PC, PlayStation Asterix & Obelix: Bash Them All  2002  Bit ManageraInfogrames  Infogrames  Game Boy Advance Asterix & Obelix XXL  2004  Étranges LibellulesVelez & Dubail  Atari Europe  Game Boy Advance, GameCube, PC, PlayStation 2 Asterix & Obelix XXL 2: Mission: Las Vegum  2006  Étranges Libellules  Atari Europe  PC, PlayStation 2 Asterix & Obelix XXL 2: Mission: Wifix  2006  Mistic SoftwareTate Interactive  Atari Europe  Nintendo DS, PSP Asterix at the Olympic Games  2007  Étranges Libellules  Atari Europe  Nintendo DS, PlayStation 2, Wii, Windows, Xbox 360 Asterix Brain Trainer  2008  Atari  Atari  Nintendo DS Asterix: These Romans are Crazy!  2009  Ubisoft  Ubusoft  Nintendo DS Asterix: The Mansion of the Gods  2014  Bigben Interactive  Bigben Interactive  Nintendo 3DS Asterix & Friends  2017  Bandai Namco  Bandai Namco  Android, iOS, verkkoselain Asterix & Obelix XXL 2: Remastered  2018  Étranges LibellulesOsome Studio  Anuman  Nintendo Switch, PlayStation 4, Windows, Xbox OneAsterix & Obelix XXL 3: The Crystal Menhir2019Osome StudioMicroidsNintendo Switch,
PlayStation 4, Xbox One, PCAsterix & Obelix XXL: Romastered2020Osome StudioMicroidsNintendo Switch, Playstation 4, Xbox One, PCAsterix & Obelix XXL Collection2020Osome 
StudioMicroidsNintendo Switch, Playstation 4, PCAsterix & Obelix: Slap Them All!2021Mr. Nutz StudioMicroidsNintendo Switch, Playstation 4, Xbox One, PC

 Lautapelit 
 Astérix en Égypte (Jeux Noel, 1971)
 Le tour de Gaule d'Astérix from (Jeux Dargaud, 1978)
 Les Voyages D'Asterix from (Jeux Dargaud, 1978)
 Astérix et la potion magique (Jeux Nathan, 1985)
 Asterix the Board Game (Spear Spiele, 1990)
 Astérix et les Romains (Ravensburger, 1990)
 Asterix das Kartenspiel (FX Schmid-Spears, 1992)
 Asterix & Obelix - Die Lorbeeren des Caesar (N&W Spiele, 1997)
 Asterix & Obelix (Kosmos, 2006)

Asterix-teemalla on julkaistu myös mm. Monopoly.

 Lähteet 
 Andrieu, Olivier: Asterix & Co – Osa 1: Gallian maisemat (suom. Liisa Leppänen). Egmont Kustannus, Tampere 2001. Alkuteos Le Livre d’Astérix le Gaulois. 



 Viitteet 

 Kirjallisuutta 


 Aiheesta muualla

 Viralliset sivut.
 Englanninkielinen Asterix ja Obelix -sivu.
 Janne Viitala: Asterixin kovakantiset, osat 1-6. Kvaak.fi 5.2.2013.

*
Luokka:Seulonnan keskeiset artikkelit